ΠΕΡΙΕΧΟΜΕΝΑ
ΑΠΟΦΑΣΕΙΣ
Αναγνώριση οδού ως προϋφιστάμενης του έτους
1923 στην Θέση «Άγιος Δημήτριος (Αμπελάκι)»,
Τοπικής Κοινότητας Κορώνης, Δημοτικής Ενότητας Κορώνης, Δήμου Πύλου - Νέστορος.
Aνάκληση της υπό στοιχεία 23714/10982πε/
4-4-2014 απόφασης του Γενικού Γραμματέα Αποκεντρωμένης Διοίκησης Πελοποννήσου, Δυτι-
κής Ελλάδας και Ιονίου περί κήρυξης έκτασης
ως αναδασωτέας λόγω πυρκαγιάς και άρση της
αναδάσωσης για έκταση εμβαδού δύο κόμμα δεκαπέντε (2,15) στρεμμάτων, στη θέση «Δάφνη»,
Κοινότητας Γαΐου, Δήμου Παξών, Π.Ε. Κέρκυρας.
ΑΠΟΦΑΣΕΙΣ
Αριθμ. 14766
(1)
Αναγνώριση οδού ως προϋφιστάμενης του έτους
1923 στην Θέση «Άγιος Δημήτριος (Αμπελάκι)»,
Τοπικής Κοινότητας Κορώνης, Δημοτικής Ενότητας Κορώνης, Δήμου Πύλου - Νέστορος.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
(Α’ 232).
3. Την υπ’ αρ. 86782/2022 απόφαση του Υπουργού
Εσωτερικών «Διορισμός του Δημητρίου Κατσαρού του
Χαραλάμπους, στη θέση του μετακλητού Γραμματέα
Αποκεντρωμένης Διοίκησης Πελοποννήσου, Δυτικής
Ελλάδος και Ιονίου» (Υ.Ο.Δ.Δ. 1183).
4. Την υπ’ αρ. 34021/25.05.2022 απόφαση του Υπουργού Εσωτερικών «Αυτοδίκαιη απαλλαγή του Νικολάου
Παπαθεοδώρου του Αγγελάκη από τα Καθήκοντα του
Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου και ορισμό ασκούντος
καθήκοντα Συντονιστή της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου, του Διονυσίου Παναγιωτόπουλου του Παναγιώτου, Προϊσταμένου
της Γενικής Διεύθυνσης Χωροταξικής, Περιβαλλοντικής
και Αγροτικής Πολιτικής, ως ασκούντα καθήκοντα Συντονιστή της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου από 27.05.2022 και μέχρι
τον διορισμό του Συντονιστή της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου σύμφωνα με τα άρθρα 28 και 28Α του ν. 4325/2015
(Α’ 47)» (Υ.Ο.Δ.Δ. 435) και την από 27 Μαΐου 2022, ημέρα
Παρασκευή «Ανάληψη καθηκόντων του ασκούντος καθήκοντα Συντονιστή της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου».
5. Την υπ’ αρ. 509/2013 απόφαση του Γραμματέα Αποκεντρωμένης Διοίκησης Πελοποννήσου, Δυτικής Ελλά-
δας και Ιονίου «Μεταβίβαση δικαιώματος υπογραφής
“Με εντολή Γραμματέα” στον προϊστάμενο της Γενικής
Διεύθυνσης Χωροταξικής, Περιβαλλοντικής και Αγροτικής Πολιτικής, καθώς και στους προϊσταμένους των
Υπηρεσιών της Γενικής Διεύθυνσης Χωροταξικής, Περιβαλλοντικής και Αγροτικής Πολιτικής της Αποκεντρω-
μένης Διοίκησης Πελοποννήσου, Δυτικής Ελλάδας και
Ιονίου» (Β’ 43/2023).
6. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
7. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 237).
8. Την υπ’ αρ. 37937/31-03-2020 απόφαση του Συντονιστή Αποκεντρωμένης Διοίκησης Πελοποννήσου Δυτικής
Ελλάδας και Ιονίου για τη συγκρότηση του ΣΥΠΟΘΑ Α,
στην έδρα της Π.Ε. Μεσσηνίας της Περιφέρειας Πελοποννήσου (ΑΔΑ: ΩΝΞΡΟΡ1Φ-ΘΜΤ).
9. Την υπ’ αρ. 49039/11-05-2021 απόφαση του Συντονιστή Αποκεντρωμένης Διοίκησης Πελοποννήσου Δυτικής
Ελλάδας και Ιονίου για την τροποποίηση της συγκρότησης του ΣΥΠΟΘΑ Α, στην έδρα της Π.Ε. Μεσσηνίας
της Περιφέρειας Πελοποννήσου (ΑΔΑ: ΨΚΩ8ΟΡ1Φ-Γ7Τ).
10. Το από 17-07-1923 ν.δ. «Περί σχεδίων πόλεων
κ.λπ.» (Α’ 228).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Μαρτίου 2023
ΤΕΥΧΟΣ  ΤΕΤΑΡΤΟ
Αρ. Φύλλου 170
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/13.03.2023
11. Το από 24-05-1985 π.δ. «Τροποποίηση των όρων
και περιορισμών δόμησης των γηπέδων των κειμένων
εκτός των ρυμοτομικών σχεδίων των πόλεων και εκτός
των ορίων των νομίμως υφισταμένων προ του έτους
1923 οικισμών» (Δ’ 270).
12. Τον ν. 3212/2003 «Άδεια δόμησης, πολεοδομικές
και άλλες διατάξεις θεμάτων αρμοδιότητας Υπουργείου Περιβάλλοντος, Χωροταξίας και Δημοσίων Έργων»
(Α’ 308) και ειδικότερα τις διατάξεις των άρθρων 10 και 23.
13. Τον ν. 3937/2011 (Α’ 60) και ειδικότερα της παρ. 15
του άρθρου 20.
14. Το άρθρο 12 και επόμενα του ν. 4495/2017 (Α’ 167).
15. Την υπ’ αρ. 5/2004 εγκύκλιο της Διεύθυνσης Οικοδομικών και Κτιριοδομικών Κανονισμών.
16. Το υπ’ αρ. 1256/01-03-2005 έγγραφο της Διεύθυνσης Οικοδομικών και Κτιριοδομικών Κανονισμών.
17. Το υπ’ αρ. 49045/20.12.05 έγγραφο του Υ.ΠΕ.ΧΩ.Δ.Ε.
18. Το υπ’ αρ. 46743/30.11.06 έγγραφο του Υ.ΠΕ.ΧΩ.Δ.Ε.
19. Την υπ’ αρ. 6/2011 εγκύκλιο του Υπουργείου Περιβάλλοντος, Ενέργειας και Κλιματικής Αλλαγής.
20. Την από 05/10/2022 αίτηση (υπό στοιχεία ΔΙΠΕΧΩΣΧ
178771/15-12-2022) του Σιψά Αναστάσιου - Παναγιώτη,
με την οποία ζητείται η εν λόγω αναγνώριση της οδού
ως προ του 1923.
21. Την τεχνική έκθεση του πολιτικού μηχανικού Σιψά
Αναστάσιου - Παναγιώτη και τον ορθοφωτοχάρτη της
περιοχής συνοδευόμενο από αποσπάσματα χαρτών ΓΥΣ
1:5.000 και 1:50.000 με σημειωμένη την εν λόγω οδό.
22. Την από 02-12-2022 έκθεση ελέγχου τίτλων της
ιδιοκτησίας για το ακίνητο στη θέση «Άγιος Δημήτριος
(Αμπελάκι)», Τοπικής Κοινότητας Κορώνης, Δημοτικής
Ενότητας Κορώνης, Δήμου Πύλου - Νέστορος της δικηγόρου Γιαννοπούλου Ε, σύμφωνα με την οποία προκύ-
πτει αναφορά για την ύπαρξη της οδού προ του 1923:
- Υπ’ αρ. 1.453/20-03-2021 αγοραπωλητήριο συμβόλαιο.
- Υπ’ αρ. 11.822/09-04-2006 διορθωτικό συμβόλαιο
διανομής.
- Υπ’ αρ. 10.274/26-04-2004 δωρητήριο συμβόλαιο.
- Υπ’ αρ. 10.177/09-03-2004 συμβόλαιο διανομής.
- Υπ’ αρ. 277/1989 πράξη αποδοχής κληρονομιάς.
- Υπ’ αρ. 10.067/1983 συμβόλαιο διανομής.
- Υπ’ αρ. 7.805/08-10-1975 δημόσια διαθήκη.
- Υπ’ αρ. 16.252/19-03-1959 αγοραπωλητήριο συμβόλαιο.
- Υπ’ αρ. 46.226/04-04-1912 αγοραπωλητήριο συμβόλαιο.
23. Την υπ’ αρ. οικ. 186657/11-09-2017 απόφαση Συντονιστή ΑΔΠΔΕΙ «Αναγνώριση οδού εκτός σχεδίου ως
προϋφιστάμενης του έτους 1923» (ΑΑΠ  225), που αφορά
επέκταση της ίδιας οδού μετά τον οικισμό Αγίας Τριάδας.
24. Το υπ’ αρ. 2/16-12-2022 πρακτικό (θέμα 3ο ΕΗΔ)
απόφαση 24 του ΣΥΠΟΘΑ Α’ Π.Ε. Μεσσηνίας, με το οποίο
το Συμβούλιο ομόφωνα γνωμοδότησε θετικά υπέρ της
αναγνώρισης της οδού ως οδός προ του 1923, αποφασίζουμε:
Την αναγνώριση της οδού, στην εκτός Σχεδίου Πόλεως περιοχή «Άγιος Δημήτριος (Αμπελάκι)», Τοπικής
Κοινότητας Κορώνης, Δημοτικής Ενότητας Κορώνης,
Δήμου Πύλου - Νέστορος, που ξεκινά από το σημείο Α
με συντεταγμένες (Χ:316798.50, Υ:4074273.02), ακολουθώντας την πορεία, ως αυτή απεικονίζεται με ερυθρό
χρώμα σε ορθοφωτοχάρτη του Κτηματολογίου, έτους
2007-2009, στο χάρτη της Γ.Υ.Σ. κλίμακας 1:50.000 και
σε κλίμακα 1:5.000 1945 και καταλήγει στο σημείο Β με
συντεταγμένες (Χ: 315829.84, Υ:4074918.13), ως οδού
προϋφιστάμενης του έτους 1923.
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/13.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/13.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/13.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/13.03.2023
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 24 Φεβρουαρίου 2023
Με εντολή Γραμματέα
Αποκεντρωμένης Διοίκησης
Ο Προϊστάμενος Γενικής Διεύθυνσης
Χωροταξικής, Περιβαλλοντικής και Αγροτικής
Πολιτικής Αποκεντρωμένης Διοίκησης
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
Ι
Αριθμ. 84077
(2)
Aνάκληση της υπό στοιχεία 23714/10982πε/
4-4-2014 απόφασης του Γενικού Γραμματέα Αποκεντρωμένης Διοίκησης Πελοποννήσου, Δυτι-
κής Ελλάδας και Ιονίου περί κήρυξης έκτασης
ως αναδασωτέας λόγω πυρκαγιάς και άρση της
αναδάσωσης για έκταση εμβαδού δύο κόμμα δεκαπέντε (2,15) στρεμμάτων, στη θέση «Δάφνη»,
Κοινότητας Γαΐου, Δήμου Παξών, Π.Ε. Κέρκυρας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις:
α. Της παρ. 1 του άρθρου 24 και της παρ. 3 του άρθρου 117 του Συντάγματος.
β. Της από 13-8-2021 Πράξης Νομοθετικού Περιεχομένου (Α’ 143).
γ. Του ν. 4824/2-9-2021 (Α’ 156).
δ. Της υπό στοιχεία ΥΠΕΝ/ΔΔΥ/48478/3594/16-5-2022
κοινής υπουργικής απόφασης «Καθορισμός των διοικητικών λεπτομερειών μεταφοράς των δασικών υπηρεσι-
ών, του αντίστοιχου προσωπικού και λοιπών θεμάτων
της παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α΄ 143), η οποία κυρώθηκε
με το άρθρο 2 του ν. 4824/2021 (Α΄ 156)» (Β’ 2415).
ε. Του ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α’ 289) και
ειδικότερα των άρθρων 38 και 44, όπως τροποποιήθηκαν με την παρ. 3 του άρθρου 35 του ν. 4280/2014
(Α’ 159).
στ. Του ν. 3208/2003 (Α’ 303), του ν. 3818/2010 (Α’ 17)
και του ν. 4280/2014 (Α’ 159).
ζ. Του π.δ. 6/2022 (Α’ 17).
η. Των άρθρων 47 έως 55 του ν. 4915/2022 (Α’ 63).
θ. Της υπό στοιχεία ΥΠΕΝ/ΔΝΕΠ/83988/2740/25.8.2022
απόφασης Υπουργού Π.ΕΝ., Υφυπουργού Π.ΕΝ. και Γενικού Γραμματέα Δασών Π.ΕΝ. περί εξουσιοδότησης
υπογραφής (Β’ 4528).
ι. Της υπ’ αρ. 23714/10982πε/4-4-2014 απόφασης Γενικού Γραμματέα Αποκεντρωμένης Διοίκησης Πολιτικής
Πελοποννήσου, Δυτικής Ελλάδας και Ιονίου (Δ’ 193).
2. Την από 10-10-2022 εισήγηση του τμήματος Δασικών Χαρτογραφήσεων της Διεύθυνσης Δασών Κέρκυρας
(υπ’ αρ. 354682/10-10-2022).
3. Tην υπ’ αρ. 80153/16-2-2023 εισηγητική έκθεση της
Διεύθυνσης Δασών Κέρκυρας.
4. Το γεγονός ότι δεν προκαλείται δαπάνη στον κρατικό προϋπολογισμό, αποφασίζουμε:
Ανακαλούμε την υπό στοιχεία 23714/10982πε/4.4.2014
απόφαση Γενικού Γραμματέα Αποκεντρωμένης Διοίκησης Πολιτικής Πελοποννήσου, Δυτικής Ελλάδας και Ιο-
νίου (Δ’ 193) και αίρουμε την αναδάσωση για έκταση
εμβαδού δύο κόμμα δεκαπέντε (2,15) στρεμ. όπως αυτή
αποτυπώνεται με στοιχεία (1,2,3,4,5,6,1) στο προσαρτημένο στην παρούσα απόφασή μας τοπογραφικό διά-
γραμμα, εξαρτημένο από το Ελληνικό Γεωδαιτικό Σύστημα Αναφοράς ΕΓΣΑ ’87 και βρίσκεται στη θέση «Δάφνη»,
Κοινότητας Γαΐου, Δημ. Ενοτ. Κορισσίων, Δήμου Νότιας
Κέρκυρας, Περιφ. Ενότητας Κέρκυρας, για τον εξής λόγο:
Η εν λόγω έκταση αποτελεί τμήμα ευρύτερης έκτασης
εμβαδού 6.569,26 τ.μ. για την οποία έχει καταχωρηθεί ως
αποδεκτή η υπ’ αρ. Κτημ. 350582/30-5-2022 αίτηση για
διόρθωση πρόδηλου σφάλματος από τον αναρτημένο
δασικό χάρτη καθώς περιλαμβάνεται στην έκταση εμβαδού 8.010,00 τ.μ., που έχει χαρακτηριστεί οριστικά
και τελεσίδικα με το υπ’ αρ. 9/2002 πρακτικό - απόφαση
Π.Ε.Ε.Δ.Α. Κέρκυρας, ως ούτε δάσος, ούτε δασική έκταση
μη υπαγόμενη στις διατάξεις της Δασικής Νομοθεσίας.
Από τα παραπάνω αναφερόμενα προκύπτει ότι, σύμφωνα με τα οριζόμενα στην παρ. 4 του άρθρου 35 του
ν. 4280/2014, συντρέχουν οι προϋποθέσεις για ανάκληση
της υπό στοιχεία 23714/10982πε/4-4-2014 απόφασης
Νομάρχη Κέρκυρας και άρση της αναδάσωσης για την
έκταση εμβαδού 2,15 στρεμ.
Από άποψη εδαφοπονικών εκμεταλλεύσεων, η εν
λόγω έκταση συνορεύει:
ΒΟΡΕΙΑ: Μη δασικού χαρακτήρα έκταση (Αριθμ.
9/2002 απόφαση Π.Ε.Ε.Δ.Α. Κέρκυρας).
ΝΟΤΙΑ: Μη δασικού χαρακτήρα έκταση (Αριθμ. 9/2002
απόφαση Π.Ε.Ε.Δ.Α. Κέρκυρας).
ΑΝΑΤΟΛΙΚΑ: Μη δασικού χαρακτήρα έκταση (Αριθμ.
9/2002 απόφαση Π.Ε.Ε.Δ.Α. Κέρκυρας).
ΔΥΤΙΚΑ: Μη δασικού χαρακτήρα έκταση (Αριθμ.
9/2002 απόφαση Π.Ε.Ε.Δ.Α. Κέρκυρας).
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού σύμφωνα με το άρθρο 90 του
Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’98), το οποίο διατηρήθηκε
σε ισχύ με την παρ. 22 του άρθρου 119 του ν. 4622/2019
(Α’ 133).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/13.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/13.03.2023
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 20 Φεβρουαρίου 2023
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής
ΝΙΚΗΤΑΣ ΜΑΖΗΣ

[Source: 20230400170.pdf | Tokens: 10773]